Coordenadas: 40°41′23″N 74°02′43″O﻿ / ﻿40.689848, -74.045298

Illa da Liberdade en Nova Jersey  
Illa da LiberdadeIlla da LiberdadeLocalización da illa da Liberdade no estado de Nova Jersey
A **illa da Liberdade**, antigamente chamada **Illa de Bedloe**, é unha pequena illa de propiedade federal deshabitada na baía de Nova York nos Estados Unidos de América, máis coñecida por atoparse nela a Estatua da Liberdade.

Historia
--------

O nome de "Illa da Liberdade" estivo en uso desde principios do século XX, aínda que o nome non foi oficialmente cambiado ata 1956. Antes da Estatua da Liberdade, a Illa de Bedloe era o fogar de Fort Wood, unha fortificación defensiva, construída en granito, tiña a forma dunha estrela de once puntas. Debido a isto, o seu alcume foi "Star Fort" (Forte estrela).

A illa é propiedade do goberno federal e mantena o National Park Service. Só é accesible para o público por transbordador, saíndo desde Battery Park City en Manhattan ou desde Liberty State Park na cidade de Jersey, Nova Jersey. Está separada da illa de Ellis por aproximadamente 1 milla (1.6 km).

A illa é un exclave do estado de Nova York situado dentro dos límites do estado de Nova Jersey.

A illa ten unha área de 59.558 metros cadrados, ou 14'717 acres, segundo a oficina de censo dos Estados Unidos.

Desde o 11 de setembro do 2001, a illa é vixiada polas patrullas gardacostas dos Estados Unidos.

Relación a Nova York e Nova Jersey
----------------------------------

Illa da Liberdade, 2013
A Illa da liberdade está dentro da xurisdición territorial do estado de Nova York, estabelecido en 1664, reafirmado en 1834, e que nunca se disputou oficialmente. A illa é propiedade do goberno federal desde 1800.

A crenza de que a Illa da Liberdade é parte de Nova Jersey podería ser unha dedución equivocada destes feitos:

* A proximidade da illa á cidade de Jersey.
* A súa aparición en mapas do Estado de Nova Jersey.
* A vitoria de Nova Jersey nun preito en 1998 con Nova York sobre a propiedade de partes da illa de Ellis.
* Nova Jersey proporciona todos os servizos á illa de Ellis e á illa da Liberdade, tales como electricidade, auga, e augas residuais.

A Estatua da Liberdade é demandada como símbolo por Nova York e Nova Jersey. Foi mostrado nas matrículas neoiorquinas para automóbil desde o 1986 a 2000 e nunha matrícula especial de Nova Jersey que celebraba o Liberty State Park na cidade de Jersey.
A estatua tamén se pode ver nas moedas de 50 centavos do Estado de Nova York desde o 2 de xuño de 2001.

É indiscutible que os mapas debuxan a fronteira entre o Estado de Nova York e Nova Jersey no centro do río Hudson, coa illa da Liberdade situada en territorio de Nova Jersey. De feito, o Estado de Nova Jersey conserva os dereitos da terra mergullada que rodea á illa, estendéndose cara ao leste da liña que separa os estados. Nova Jersey nunca reclamou os dereitos da terra seca da illa.



Panorama da Illa da Liberdade, con vistas a Manhattan e Nova Jersey

Panorama da Illa da Liberdade, con vistas a Manhattan e Nova Jersey

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Illa da Liberdade*** |

### Outros artigos

* Estatua da Liberdade
* Nova York
* Nova Jersey

### Ligazóns externas

* *Early History of Bedloe's Island Arquivado 21 de marzo de 2015 en Wayback Machine.* na páxina do sitio de *National Park Service*

|  |  |
| --- | --- |
| Control de autoridades | 
* Wd: Q319821
* EBID: ID
* GeoNames: 5124330
* GNIS: 877748
* Google Maps: 8721308275098250604
* OSM: 9791559
* TGN: 1007854
* WHC: 307

 |